CELEX: 32017D0010
Language: et
Date: 2017-01-05 00:00:00
Title: Komisjoni rakendusotsus (EL) 2017/10, 5. jaanuar 2017, millega muudetakse rakendusotsust 2013/328/EL ja rakendusotsust 2012/807/EL ning millega kehtestatakse kontrolli ja inspekteerimise eriprogrammid teatava põhjalähedase ja pelaagilise püügi puhul liidu vetes Põhjameres ja ICESi IIa rajooni liidu vetes

6.1.2017   
               
               
                  ET
               
               
                  Euroopa Liidu Teataja
               
               
                  L 3/34
               
            KOMISJONI RAKENDUSOTSUS (EL) 2017/10,
      5. jaanuar 2017,
      millega muudetakse rakendusotsust 2013/328/EL ja rakendusotsust 2012/807/EL ning millega kehtestatakse kontrolli ja inspekteerimise eriprogrammid teatava põhjalähedase ja pelaagilise püügi puhul liidu vetes Põhjameres ja ICESi IIa rajooni liidu vetes
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artiklit 95,
      ning arvestades järgmist:
      
                  (1)
               
               
                  Komisjoni rakendusotsuses 2013/328/EL (2) kehtestatakse kontrolli ja inspekteerimise eriprogramm seoses tursa-, merilesta ja merikeele püügiga Kattegatis, Põhjameres, Skagerrakis, La Manche'i idaosas, Šotimaast läänes asuvates vetes ja Iiri meres.
               
            
                  (2)
               
               
                  Euroopa Parlamendi ja nõukogu määruses (EL) nr 1380/2013 (3) on sätestatud pelaagilise ja põhjalähedase püügi puhul lossimise kohustus, et vähendada praegust juhupüügi kõrget taset ja järk-järgult kaotada tagasiheide. Lossimiskohustuse rakendamise üksikasjad on sätestatud komisjoni delegeeritud määruses (EL) nr 1395/2014 (4) ning komisjoni delegeeritud määruses (EL) 2015/2440 (5). Lossimiskohustuse järgimist tuleks kontrollida ja inspekteerida.
               
            
                  (3)
               
               
                  Lisaks rakendusotsusega 2013/328/EL hõlmatud merilesta, merikeele ja tursapüügile Põhjameres, mis peaks olema jätkuvalt hõlmatud kontrolli ja inspekteerimise eriprogrammiga, tuleks ka delegeeritud määruses (EL) nr 1395/2014 ja delegeeritud määruses (EL) 2015/2440 osutatud tagasiheitekava käsitlevas lisas määratletud liigid lisada kontrolli ja inspekteerimise eriprogrammi, et asjaomased liikmesriigid saaksid osaleda tõhusalt ja tulemuslikult ühistes inspekteerimis- ja järelevalvetoimingutes.
               
            
                  (4)
               
               
                  Tagasiheitekavadega hõlmatud iga liigi suhtes liikmesriikide poolt tehtud riskianalüüsi tulemuste põhjal peavad liikmesriigid rakendama käesoleva kontrolli ja inspekteerimise eriprogrammiga kehtestatud üldisi inspekteerimiskriteeriume.
               
            
                  (5)
               
               
                  Selleks et võtta arvesse piirkondlikke eripärasid ning vajadust ühtlustada ja tõhustada kontrollimis- ja inspekteerimiskorda, hõlmab käesolev kontrolli ja inspekteerimise eriprogramm liidu veed Põhjameres, nagu on määratletud määruses (EL) nr 1380/2013 (ICESi IIIa püügipiirkond, st sealhulgas Kattegat, Skagerrak ja ICESi IV püügipiirkond), ning samuti ICESi IIa rajooni liidu veed.
               
            
                  (6)
               
               
                  Käesolev kontrolli ja inspekteerimise eriprogramm hõlmab teatavate põhjalähedaste liikide püüki liidu vetes Põhjameres ja ICESi IIa rajooni liidu vetes ning teatavate pelaagiliste liikide püüki liidu vetes Põhjameres (ICESi IIIa ja IV piirkond) ja ICESi IIa rajooni liidu vetes. Komisjoni rakendusotsusega 2012/807/EL, (6) mida on muudetud rakendusotsusega 2015/1944/EL, (7) kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes ja Põhjamere põhjaosas (ICESi IVa püügipiirkond). Seepärast on asjakohane viia rakendusotsuse 2012/807/EL kohaldamisala vastavusse käesoleva otsusega.
               
            
                  (7)
               
               
                  Nõukogu määruses (EÜ) nr 850/98 (8) ning eelkõige selle IIIa jaotises on kehtestatud meetmed tagasiheite vähendamiseks. Kontrolli ja inspekteerimise eriprogramm peaks tagama valikulise püügi keelu, püügipiirkonnast lahkumise nõude ja tagasi laskmise keelu järgimise.
               
            
                  (8)
               
               
                  Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Rakendusotsuse 2013/328/EL muudatused
      Rakendusotsust 2013/328/EL muudetakse järgmiselt.
      
                  1)
               
               
                  Pealkiri asendatakse järgmisega:
                  
                     „Komisjoni 25. juuni 2013. aasta rakendusotsus, millega kehtestatakse kontrolli ja inspekteerimise eriprogramm teatava põhjalähedase ja pelaagilise püügi puhul liidu vetes Põhjameres ja ICESi IIa rajooni liidu vetes“.
                  
               
            
                  2)
               
               
                  Artikkel 1 asendatakse järgmisega:
                  „Artikkel 1
                  Reguleerimisese
                  Käesoleva otsusega kehtestatakse ühtne kontrolli ja inspekteerimise eriprogramm, mida kohaldatakse ICESi IIIa ja IV püügipiirkonna liidu vetes tursa-, merikeele ja merilesta püügi suhtes ning makrelli, heeringa, stauriidi, põhjaputassuu, hõbekala, kilu, meritobiase, norra tursiku, tursa, kilttursa, merlangi, põhjaatlandi süsika, norra salehomaari, hariliku merikeele, merilesta, euroopa merluusi ja hariliku süvameregarneeli teatava püügi suhtes ICESi IIIa ja IV püügipiirkonna liidu vetes ning ICESi IIa rajooni liidu vetes (edaspidi „asjaomased piirkonnad“).“
               
            
                  3)
               
               
                  Artiklisse 2 lisatakse lõige 1a:
                  „1a.   Kontrolli ja inspekteerimise eriprogrammi kohaldatakse järgmise püügitegevuse suhtes:
                  
                              a)
                           
                           
                              komisjoni delegeeritud määruse (EL) nr 1395/2014 (*1) lisas määratletud kalapüük;
                           
                        
                              b)
                           
                           
                              komisjoni delegeeritud määruse (EL) 2015/2440 (*2) lisas määratletud kalapüük;
                           
                        
                              c)
                           
                           
                              määrustega (EÜ) nr 1342/2008 ja (EÜ) nr 676/2007 hõlmatud varud.
                           
                        
                     (*1)  Komisjoni 20. oktoobri 2014. aasta delegeeritud määrus (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööstusliku kalapüügiga Põhjameres (ELT L 370, 30.12.2014, lk 35)."
						
                  
                     (*2)  Komisjoni 22. oktoobri 2015. aasta delegeeritud määrus (EL) 2015/2440, millega kehtestatakse tagasiheitekava teatava põhjalähedase püügi puhul Põhjameres ja ICESi IIa rajooni liidu vetes (ELT L 336, 23.12.2015, lk 42).“"
						
               
            
                  4)
               
               
                  Artiklit 3 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   Kontrolli ja inspekteerimise eriprogramm tagab artikli 2 lõikes 1a osutatud liikide ja varude suhtes kohaldatavate kaitse- ja kontrollimeetmete ühtse ja tulemusliku rakendamise.“;
                           
                        
                              b)
                           
                           
                              lõike 2 punkt c asendatakse järgmisega:
                              
                                          „c)
                                       
                                       
                                          kogu saagi lossimise kohustus kõikide liikide puhul, mille suhtes kehtib Euroopa Parlamendi ja nõukogu määruse (EL) nr 1380/2013 (*3) kohane lossimiskohustus, ning nõukogu määruse (EÜ) nr 850/98 (*4) IIIa jaotises sätestatud meetmed tagasiheite vähendamiseks;
                                       
                                    
                                 (*3)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22)."
						
                              
                                 (*4)  Nõukogu 30. märtsi 1998. aasta määrus (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (EÜT L 125, 27.4.1998, lk 1).“"
						
                           
                        
            
                  5)
               
               
                  Artikli 4 lõige 2 asendatakse järgmisega:
                  „2.   Iga kalalaeva, kalalaevade rühma, püügivahendi kategooriat, ettevõtjat ja/või kalapüügiga seonduvat tegevust kontrollitakse ja inspekteeritakse iga artikli 2 lõikes 1a osutatud liigi ja varu puhul vastavalt lõike 3 kohaselt antud prioriteeditasemele.“
               
            
                  6)
               
               
                  Artikkel 5 asendatakse järgmisega:
                  „Artikkel 5
                  Riskianalüüsi menetlused
                  1.   Asjaomased liikmesriigid hindavad artiklis 1 loetletud varude ja piirkonnaga (piirkondadega) seotud riske vastavalt metoodikale, mis on kehtestatud koostöös Euroopa Kalanduskontrolli Ametiga (EFCA).
                  2.   Lõikes 1 osutatud riskihindamise metoodika kohaselt teeb asjaomane liikmesriik järgmist:
                  
                              a)
                           
                           
                              hindab varasemate kogemuste ning kogu kättesaadava ja asjakohase teabe põhjal nõuetele mittevastavuse tõenäosust ning selle võimalikke tagajärgi;
                           
                        
                              b)
                           
                           
                              määrab liikide ja varude, hõlmatud piirkondade ja aastaaegade kaupa kindlaks riski taseme, mis põhineb sagedusel (sage, keskmine, harv, tähtsusetu) ning võimalikel tagajärgedel (tõsised/olulised/aktsepteeritavad/marginaalsed). Hinnangulist riskitaset väljendatakse järgmiselt: „väga madal“, „madal“, „keskmine“, „kõrge“ või „väga kõrge“.
                           
                        3.   Asjaomased liikmesriigid koostavad ja ajakohastavad korrapäraselt oma laevade loetelu, kus on esitatud vähemalt kõrge ja väga kõrge riskitasemega laevad. Riskide kaupa liigitatud laevade ajakohastatud loetelu kasutatakse vastava ühiskasutuskava kampaaniates.
                  4.   Kui artiklis 1 osutatud piirkonnas (piirkondades) tegutseb mõne muu liikmesriigi kui asjaomase liikmesriigi lipu all sõitev kalalaev või kolmanda riigi kalalaev, antakse sellele riskitase lõike 2 kohaselt. Kõnealust kalalaeva peetakse „väga kõrge“ riskitasemega kalalaevaks, kui puudub teave ning kui selle lipuriigi ametiasutused ei esita artikli 9 kohaselt vastavalt artikli 4 lõikele 2 ja käesoleva artikli lõikele 3 tehtud riskianalüüsi tulemusi, mis viitaksid teistsugusele riskitasemele.“
               
            
                  7)
               
               
                  Artikli 7 lõige 1 asendatakse järgmisega:
                  „1.   Asjaomased liikmesriigid esitavad ühiskasutuskava raames EFCA-le vajaduse korral artikli 5 lõike 2 kohaselt tehtud riskianalüüsi tulemused ja eelkõige loetelu hinnangulistest riskitasemetest ning vastavatest inspekteerimiseesmärkidest.“
               
            
                  8)
               
               
                  Artiklit 8 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   Ilma et see piiraks määruse (EÜ) nr 1224/2009 I lisas ja nõukogu määruse (EÜ) nr 1005/2008 (*5) artikli 9 lõikes 1 määratletud sihtkriteeriume, kohaldatakse artikli 2 lõike 1a punktis c osutatud varude suhtes II lisas määratletud sihtkriteeriume riskitasemega „kõrge“ ja „väga kõrge“ kalalaevade ja/või teiste ettevõtjate puhul.
                              
                                 (*5)  Nõukogu 29. septembri 2008. määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999 (ELT L 286, 29.10.2008, lk 1).“;"
						
                           
                        
                              b)
                           
                           
                              lõige 2 asendatakse järgmisega:
                              „2.   Artikli 2 lõike 1a punktides a ja b osutatud püügitegevuse puhul kohaldatakse II lisas määratletud sihtkriteeriume riskitasemega „kõrge“ ja „väga kõrge“ kalalaevade ja/või teiste ettevõtjate suhtes.“
                           
                        
            
                  9)
               
               
                  I lisa jäetakse välja.
               
            
                  10)
               
               
                  II lisa asendatakse käesoleva otsuse I lisa tekstiga.
               
            
                  11)
               
               
                  IV lisa asendatakse käesoleva otsuse II lisa tekstiga.
               
            Artikkel 2
      Rakendusotsuse 2012/807/EL muudatused
      Rakendusotsust 2012/807/EL muudetakse järgmiselt.
      
                  1)
               
               
                  Pealkiri asendatakse järgmisega:
                  
                     „Komisjoni 19. detsembri 2012. aasta rakendusotsus, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes“.
                  
               
            
                  2)
               
               
                  Artikkel 1 asendatakse järgmisega:
                  „Artikkel 1
                  Reguleerimisese
                  Käesoleva otsusega kehtestatakse ICESi V, VI, VII, VIII ja IX alapiirkonna ELi vete ja CECAFi 34.1.11 piirkonna ELi vete (edaspidi „läänepiirkonna veed“) hariliku makrelli-, heeringa-, stauriidi-, põhjaputassuu-, hirvkala-, anšoovise-, hõbekala-, sardiini- ja kiluvarude suhtes kohaldatav kontrolli ja inspekteerimise eriprogramm.“
               
            
                  3)
               
               
                  Artikli 3 lõike 2 punkt b asendatakse järgmisega:
                  
                              „b)
                           
                           
                              läänepiirkonna vetes toimuva püügitegevuse suhtes kohaldatav aruandluskohustus, eelkõige registreeritud ja edastatud teabe usaldusväärsus;“.
                           
                        
            
                  4)
               
               
                  Artikkel 5 asendatakse järgmisega:
                  „Artikkel 5
                  Riskianalüüsi menetlused
                  1.   Asjaomased liikmesriigid hindavad artiklis 1 loetletud varude ja piirkonnaga (piirkondadega) seotud riske vastavalt metoodikale, mis on kehtestatud koostöös Euroopa Kalanduskontrolli Ametiga (EFCA).
                  2.   Lõikes 1 osutatud riskihindamise metoodika kohaselt teeb asjaomane liikmesriik järgmist:
                  
                              a)
                           
                           
                              hindab varasemate kogemuste ning kogu kättesaadava ja asjakohase teabe põhjal nõuetele mittevastavuse tõenäosust ning selle võimalikke tagajärgi;
                           
                        
                              b)
                           
                           
                              määrab liikide ja varude, hõlmatud piirkondade ja aastaaegade kaupa kindlaks riski taseme, mis põhineb sagedusel (sage, keskmine, harv, tähtsusetu) ning võimalikel tagajärgedel (rasked/olulised/aktsepteeritavad/marginaalsed). Hinnangulist riskitaset väljendatakse järgmiselt: „väga madal“, „madal“, „keskmine“, „kõrge“ või „väga kõrge“.
                           
                        3.   Asjaomased liikmesriigid koostavad ja ajakohastavad korrapäraselt oma laevade loetelu, kus on esitatud vähemalt kõrge ja väga kõrge riskitasemega laevad. Riskide kaupa liigitatud laevade ajakohastatud loetelu kasutatakse vastava ühiskasutuskava kampaaniates.
                  4.   Kui artiklis 1 osutatud piirkonnas (piirkondades) tegutseb mõne muu liikmesriigi kui asjaomase liikmesriigi lipu all sõitev kalalaev või kolmanda riigi kalalaev, antakse sellele riskitase lõike 2 kohaselt. Kõnealust kalalaeva peetakse „väga kõrge“ riskitasemega kalalaevaks, kui puudub teave ning kui selle lipuriigi ametiasutused ei esita artikli 9 kohaselt vastavalt artikli 4 lõikele 2 ja käesoleva artikli lõikele 3 tehtud riskianalüüsi tulemusi, mis viitaksid teistsugusele riskitasemele.“
               
            
                  5)
               
               
                  Artikli 7 lõige 1 asendatakse järgmisega:
                  „1.   Asjaomased liikmesriigid esitavad ühiskasutuskava raames EFCA-le vajaduse korral artikli 5 lõike 2 kohaselt tehtud riskianalüüsi tulemused ja eelkõige loetelu hinnangulistest riskitasemetest ning vastavatest inspekteerimiseesmärkidest.“
               
            Artikkel 3
      Jõustumine
      Käesolev otsus jõustub järgmisel päeval pärast selle avaldamist Euroopa Liidu Teatajas.
      Seda kohaldatakse alates 1. jaanuarist 2017.
      
         Brüssel, 5. jaanuar 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 343, 22.12.2009, lk 1.
      
         (2)  Komisjoni 25. juuni 2013. aasta rakendusotsus 2013/328/EL, millega kehtestatakse kontrolli ja inspekteerimise eriprogramm seoses tursa-, merilesta ja merikeele püügiga Kattegatis, Põhjameres, Skagerrakis, La Manche'i idaosas, Šotimaast läänes asuvates vetes ja Iiri meres (ELT L 175, 27.6.2013, lk 61).
      
         (3)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
      
         (4)  Komisjoni 20. oktoobri 2014. aasta delegeeritud määrus (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööstusliku kalapüügiga Põhjameres (ELT L 370, 30.12.2014, lk 35).
      
         (5)  Komisjoni 22. oktoobri 2015. aasta delegeeritud määrus (EL) 2015/2440, millega kehtestatakse tagasiheitekava teatava põhjalähedase püügi puhul Põhjameres ja ICESi IIa rajooni liidu vetes (ELT L 336, 23.12.2015, lk 42).
      
         (6)  Komisjoni 19. detsembri 2012. aasta rakendusotsus 2012/807/EL, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes (ELT L 350, 20.12.2012, lk 99).
      
         (7)  Komisjoni 28. oktoobri 2015. aasta rakendusotsus (EL) 2015/1944, millega kehtestatakse kontrolli ja inspekteerimise eriprogramm seoses pelaagilise kalapüügiga Kirde-Atlandi läänepiirkonna vetes (ELT L 283, 29.10.2015, lk 13).
      
         (8)  Nõukogu 30. märtsi 1998. aasta määrus (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (EÜT L 125, 27.4.1998, lk 1).
      
         I LISA
         
            
               „II LISA
               PÕHJALÄHEDASTE LIIKIDE SIHTKRITEERIUMID
               1.   Merel teostatava inspekteerimise tase (sh vajaduse korral õhuseire)
               
               Artikli 2 lõike 1a punktides b ja c osutatud püügiga tegelevate kalalaevade suhtes merel teostatava inspekteerimise puhul tuleb igal aastal täita järgmised sihtkriteeriumid, (1) kui merel teostatav inspekteerimine on püügiahela etapi puhul oluline ja osa riskijuhtimisstrateegiast.
               
                           Kriteeriumid aasta kohta (*1)
                           
                        
                        
                           Kalalaevade hinnanguline riskitase kooskõlas artikli 5 lõikega 2
                        
                     
                           kõrge
                        
                        
                           väga kõrge
                        
                     
                           Püük (liik)
                        
                        
                           Merel teostatavad inspekteerimised vähemalt 2,5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                        
                           Merel teostatavad inspekteerimised vähemalt 5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                     2.   Maal teostatava inspekteerimise tase (sh dokumentide kontroll ja inspekteerimine sadamates või esmamüügil)
               
               Artikli 2 lõike 1a punktides b ja c osutatud püügiga tegelevate kalalaevade ja muude ettevõtjate suhtes maal teostatava inspekteerimise (sh dokumendikontrollid ja inspekteerimised sadamates või esmamüügil) puhul tuleb igal aastal täita järgmised sihtkriteeriumid, (2) kui maal teostatav inspekteerimine on püügi/turustusahela etapi puhul oluline ja osa riskijuhtimisstrateegiast.
               
                           Kriteeriumid aasta kohta (*2)
                           
                        
                        
                           Kalalaevade ja/või muude ettevõtjate (esmaostja) riskitase
                        
                     
                           kõrge
                        
                        
                           väga kõrge
                        
                     
                           Püük (liik)
                        
                        
                           Inspekteerimised sadamas vähemalt 10 % ulatuses kõrge riskitasemega kalalaevade lossitud üldkoguste puhul
                        
                        
                           Inspekteerimised sadamas vähemalt 15 % ulatuses väga kõrge riskitasemega kalalaevade lossitud üldkoguste puhul
                        
                     Inspekteerimist pärast lossimist või ümberlaadimist kasutatakse eelkõige täiendava ristkontrolli mehhanismina, et kontrollida saagi ja lossimise kohta registreeritud ja edastatud teabe usaldusväärsust.
               PELAAGILISTE LIIKIDE SIHTKRITEERIUMID
               1.   Merel teostatava inspekteerimise tase (sh vajaduse korral õhuseire)
               
               Artikli 2 lõike 1a punkti a kohaselt heeringa, makrelli, stauriidi, põhjaputassuu, norra tursiku, kilu ja meritobiase püügiga tegelevate kalalaevade suhtes merel teostatavate inspekteerimiste puhul tuleb igal aastal täita järgmised sihtkriteeriumid, (3) kui merel teostatavad inspekteerimised on püügiahela etapi puhul olulised ja osa riskijuhtimisstrateegiast.
               
                           Kriteeriumid aasta kohta (*3)
                           
                        
                        
                           Kalalaevade hinnanguline riskitase kooskõlas artikli 5 lõikega 2
                        
                     
                           kõrge
                        
                        
                           väga kõrge
                        
                     
                           Heeringas, makrell ja stauriid
                        
                        
                           Merel teostatavad inspekteerimised vähemalt 5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                        
                           Merel teostatavad inspekteerimised vähemalt 7,5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                     
                           Norra tursik, kilu ja meritobias
                        
                        
                           Merel teostatavad inspekteerimised vähemalt 2,5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                        
                           Merel teostatavad inspekteerimised vähemalt 5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                     
                           Põhjaputassuu
                        
                        
                           Merel teostatavad inspekteerimised vähemalt 5 % ulatuses nende kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                        
                           Merel teostatavad inspekteerimised vähemalt 7,5 % ulatuses nende väga kõrge riskitasemega kalalaevade püügireiside puhul, mis tegelevad kõnealuse kalavaru sihtpüügiga
                        
                     2.   Maal teostatava inspekteerimise tase (sh dokumentide kontroll ja inspekteerimine sadamates või esmamüügil)
               
               Artikli 2 lõike 1a punkti a kohaselt heeringa, makrelli, stauriidi, põhjaputassuu, norra tursiku, kilu ja meritobiase püügiga tegelevate kalalaevade ja muude ettevõtjate suhtes maal teostatavate inspekteerimiste (sh dokumendikontrollid ja inspekteerimised sadamates või esmamüügil) puhul tuleb igal aastal täita järgmised sihtkriteeriumid, (4) kui maal teostatav inspekteerimine on püügi/turustusahela etapi puhul oluline ja osa riskijuhtimisstrateegiast.
               
                           Kriteeriumid aasta kohta (*4)
                           
                        
                        
                           Kalalaevade ja/või muude ettevõtjate (esmaostja) riskitase
                        
                     
                           kõrge
                        
                        
                           väga kõrge
                        
                     
                           Heeringas, makrell ja stauriid
                        
                        
                           Inspekteerimised sadamas vähemalt 5 % ulatuses kõrge riskitasemega kalalaevade lossitud üldkoguste puhul
                        
                        
                           Inspekteerimised sadamas vähemalt 7,5 % ulatuses väga kõrge riskitasemega kalalaevade lossitud üldkoguste puhul
                        
                     
                           Norra tursik, kilu ja meritobias
                        
                        
                           Inspekteerimised sadamas vähemalt 2,5 % ulatuses kõrge riskitasemega kalalaevade lossitud üldkoguste puhul
                        
                        
                           Inspekteerimised sadamas vähemalt 5 % ulatuses väga kõrge riskitasemega kalalaevade lossitud üldkoguste puhul
                        
                     
                           Põhjaputassuu
                        
                        
                           Inspekteerimised sadamas vähemalt 5 % ulatuses kõrge riskitasemega kalalaevade lossitud üldkoguste puhul
                        
                        
                           Inspekteerimised sadamas vähemalt 7,5 % ulatuses väga kõrge riskitasemega kalalaevade lossitud üldkoguste puhul
                        
                     Inspekteerimist pärast lossimist või ümberlaadimist kasutatakse eelkõige täiendava ristkontrolli mehhanismina, et kontrollida saagi ja lossimise kohta registreeritud ja edastatud teabe usaldusväärsust.“
            
         
         
            (1)  Kui laevad veedavad merel alla 24 tunni ühe püügireisi kohta, võib sihtkriteeriume kooskõlas riskijuhtimisstrateegiaga vähendada poole võrra.
         
            (*1)  Väljendatakse protsendina kõrge või väga kõrge riskitasemega kalalaevade püügireisidest aastas asjaomases piirkonnas.
         
            (2)  Kui laevad lossivad alla 10 tonni lossimise kohta, võib sihtkriteeriume kooskõlas riskijuhtimisstrateegiaga vähendada poole võrra.
         
            (*2)  Väljendatakse protsendina kõrge või väga kõrge riskitasemega kalalaevade poolt aastas lossitud kogustest.
         
            (3)  Vt joonealune märkus 1.
         
            (*3)  Väljendatakse protsendina püügireisidest, mida teevad kõrge või väga kõrge riskitasemega kalalaevad piirkonnas aasta kohta (püüdes asjaomast liiki sihtliigina vastava võrgusilma suurusega kalapüügivahendiga).
         
            (4)  Vt joonealune märkus 2.
         
            (*4)  Väljendatakse protsendina kõrge või väga kõrge riskitasemega kalalaevade poolt aastas lossitud kogustest.
      
      
         II LISA
         
            
               „IV LISA
               
                  HINDAMISARUANDE SISU
               
               I.   Andmed [asjaomase liikmesriigi] poolt tehtud kontrolli, inspekteerimise ja jõustamise kohta merel ja maal
               
               
                  Tabel 1
               
               
                  Merel tehtud inspekteerimiste analüüs
               
               
                           Patrullipäevad
                        
                        
                           Inspekteerimiste arv (kokku / väga kõrge / kõrge risk)
                        
                        
                           Avastatud ja kinnitatud tõsiste rikkumiste arv (kokku / väga kõrge / kõrge risk)
                        
                        
                           Raskete rikkumiste keskmine määr (kinnitatud rikkumised / inspekteerimised)
                        
                        
                           Raskete rikkumiste määr riskitasemega „madal“ ja „keskmine“ kalalaevade puhul (rikkumised/inspekteerimised)
                        
                        
                           Raskete rikkumiste määr riskitasemega „kõrge“ ja „väga kõrge“ kalalaevade puhul (rikkumised/inspekteerimised)
                        
                     
                           Ettenähtud
                        
                        
                           Teostatud
                        
                     
                           30 (*)
                        
                        
                           30
                        
                        
                           100/70/30
                        
                        
                           4/3/1
                        
                        
                           4:100 = 4 %
                        
                        
                           3:70 = 4,3 %
                        
                        
                           1/30 = 3,3 %
                        
                     
                  
               
                  Tabel 2
               
               
                  Maal tehtud inspekteerimiste analüüs
               
               
                           Inspektsioonid maal inimtööpäevades
                        
                        
                           Inspekteerimiste arv (kokku / väga kõrge / kõrge risk)
                        
                        
                           Avastatud ja kinnitatud raskete rikkumiste arv (kokku / väga kõrge / kõrge risk)
                        
                        
                           Raskete rikkumiste keskmine määr (kinnitatud rikkumised / inspekteerimised)
                        
                        
                           Raskete rikkumiste määr riskitasemega „madal“ ja „keskmine“ kalalaevade puhul (rikkumised/inspekteerimised)
                        
                        
                           Raskete rikkumiste määr riskitasemega „kõrge“ ja „väga kõrge“ kalalaevade puhul (rikkumised/inspekteerimised)
                        
                     
                           Ettenähtud
                        
                        
                           Teostatud
                        
                     
                           200 (*1)
                           
                        
                        
                           200
                        
                        
                           400/350/50
                        
                        
                           40/30/10
                        
                        
                           40:400 = 10 %
                        
                        
                           30:350 = 8,6 %
                        
                        
                           10:50 = 20 %
                        
                     II.   Parandatud nõuete täitmise tasemetena väljendatud sihtkriteeriumide analüüs
               
               Kui liikmesriik kohaldab käesoleva otsuse artikli 8 lõikes 3 osutatud alternatiivseid sihtkriteeriume, tuleb esitada järgmised andmed.
               
                  Tabel 3
               
               
                  Parandatud nõuete täitmise tasemete saavutamine.
               
               
                           Tegevuse kirjeldus: oht / risk / laevastiku osa
                        
                        
                           Väga kõrge risk / kõrge risk / keskmine risk / madal risk / väga madal risk
                           
                                       —
                                    
                                    
                                       Ohu/riski tase aasta alguses, väljendatud nõuete täitmise tasemena
                                    
                                 
                                       —
                                    
                                    
                                       Parandatud nõuete täitmise taseme eesmärk
                                    
                                 
                                       —
                                    
                                    
                                       Ohu/riski tase aasta lõpus, väljendatud nõuete täitmise tasemena
                                    
                                 
                                       —
                                    
                                    
                                       Inspekteerimiste arv
                                    
                                 
                                       —
                                    
                                    
                                       Avastatud raskete rikkumiste arv
                                    
                                 
                                       —
                                    
                                    
                                       Järelanalüüs ja selgitus juhul, kui parandatud nõuete täitmise taseme eesmärki ei ole saavutatud
                                    
                                 
                     III.   Muude inspekteerimis- ja kontrollimeetmete analüüs: ümberlaadimine, õhuseire, import/eksport ning muud meetmed, näiteks koolitus- või teabetunnid, mille eesmärk on parandada eeskirjade järgimist kalalaevade ja muude ettevõtjate puhul.
               
               IV.   Kontrolli, inspekteerimise ja jõustamise tõhustamise ettepanek(ud) (iga asjaomase liikmesriigi kohta)“
               
            
         
         
            (*1)  Tabelite 1 ja 2 teisel real esitatud näide hõlbustab tabeli täitmist.